Diari Oficial de la Generalitat Valenciana


Sumari del DOGV 5957, del 18-02-2009 (2009/1611)

RESOLUCIÓ de 21 de gener de 2009, de la consellera de Cultura i Esport, per la qual es deixen sense efecte les ajudes concedides per la Resolució de 26 de maig de 2008, en relació amb l'Orde de 28 de desembre de 2007, de la Conselleria de Cultura i Esport, reguladora de les ajudes per al foment i suport d'activitats culturals organitzades amb motiu de festes populars.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5957

Data del DOGV
:   18-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1611


Data del document
:   21-01-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * suport econòmic
    * associació
    * ajuda pública
    * cultura popular
    * organització cultural

RESOLUCIÓ de 21 de gener de 2009, de la consellera de Cultura i Esport, per la qual es deixen sense efecte les ajudes concedides per la Resolució de 26 de maig de 2008, en relació amb l'Orde de 28 de desembre de 2007, de la Conselleria de Cultura i Esport, reguladora de les ajudes per al foment i suport d'activitats culturals organitzades amb motiu de festes populars. [2009/1611]  
I. Per l'Orde de 28 de desembre de 2007 de la Conselleria de Cultura i Esport, es van convocar ajudes per al foment i suport d'activitats culturals organitzades amb motiu de festes populars a la Comunitat Valenciana (DOCV número 5685, de 22 de gener de 2008).  
Per una resolució de la consellera de Cultura i Esport amb data 26 de maig de 2008 (DOCV número 5809, de 18 de juliol de 2008), es van concedir les ajudes esmentades.   
II. L'article 47.4.b del Text Refós de la Llei d'Hisenda Pública de la Generalitat Valenciana establix l'obligació dels beneficiaris de les subvencions de la Generalitat d'acreditar davant de l'entitat concedent la realització de l'activitat o l'adopció del comportament, així com el compliment dels requisits i les condicions que determinen la concessió o l'aprofitament de l'ajuda.  
III. En la base tretzena de l'Orde de 28 de desembre de 2007, per la qual es convocaven ajudes per al foment i suport d'activitats culturals organitzades amb motiu de festes populars, s'establien les obligacions dels beneficiaris, entre les quals es trobava la d'acreditar documentalment la realització de l'activitat, i en la base quinzena s'establia l'obligació dels beneficiaris de presentar la documentació abans dels terminis fixats perquè s'efectuara el pagament.  
IV. En la base quinzena, punt 6, de l'Orde de 28 de desembre de 2007, s'indicava que conclòs el termini sense que s'haguera presentat la documentació, l'ajuda quedaria sense efecte i s'arxivaria l'expedient.  
V. Els beneficiaris que figuren en esta resolució han incomplit les condicions recollides en les bases reguladores de l'orde de convocatòria, recordades en la notificació corresponent, pel fet de no presentar la documentació justificativa en el termini o la forma establits.  
VI. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant les persones o altres circumstàncies que individualitzen els efectes de l'acte per a cada interessat.  
Per tot això, d'acord amb el que establix la base catorzena de l'Orde de 28 de desembre de 2007, de la Conselleria de Cultura i Esport, per la qual es convoquen ajudes per al foment i suport d'activitats culturals organitzades amb motiu de festes populars, resolc:  
Primer  
Deixar sense efecte les subvencions concedides als beneficiaris que s'indiquen a continuació, per l'import que s'hi especifica, i arxivar-ne l'expedient, pel fet d'incomplir la justificació en el termini o la forma fixats, segons que establix l'Orde de 28 de desembre de 2007, de la Conselleria de Cultura i Esport, reguladora de les ajudes per al foment i suport d'activitats culturals organitzades amb motiu de festes populars:  
Exp. 102/08: Associació Cultural Agrupació de Falles Olivereta de València (València), per l'import de 5.000 euros.  
Exp. 130/08: Associació Cultural Falla Sud-Rubén Vela-Avinguda Dr. Waksman de València (València), per l'import de 1.000 euros.  
Exp. 443/08: Associació Cultural Portell del Portell de Morella (Castelló), per l'import de 1.500 euros.  
Exp. 447/08: Comissió de Festes de Sant Vicent Ferrer de la Vall d'Uixó (Castelló), per l'import de 1.800 euros.   
Segon  
Minorar l'adjudicació de l'ajuda per la quantitat assenyalada al beneficiari que figura a continuació per no haver justificat la totalitat de l'import concedit:  
Exp. 7/08: Confraria Sants Abdó i Senent de Sagunt (València), es minora l'ajuda concedida en 100 euros. L'ajuda percebuda serà de 1.400 euros.  
Exp. 154/08: Fundació Vicente Blasco Ibañez de la Comunidat Valenciana, d'Alaquàs (València), es minora l'ajuda concedida en 63,15 euros. L'ajuda percebuda serà de 1.536,85 euros.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 21 de gener de 2009.- La consellera de Cultura i Esport: Trinidad María Miró Mira.